b'\n_START_ARTICLE_\nL\xc3\xa8xic de l\'espanyol\n_START_PARAGRAPH_\nEl l\xc3\xa8xic de  l\'espanyol \xc3\xa9s el conjunt de paraules i expressions que formen part del vocabulari de la llengua espanyola, ja sigui per proced\xc3\xa8ncia del llat\xc3\xad (mots patrimonials) o d\'altres lleng\xc3\xbces (manlleus) o b\xc3\xa9 per creaci\xc3\xb3 a partir de paraules pr\xc3\xa8viament existents en castell\xc3\xa0.\n_START_SECTION_\nParaules patrimonials\n_START_PARAGRAPH_\nLes paraules patrimonials s\xc3\xb3n aquelles que provenen de l\'evoluci\xc3\xb3 de mots previs ja existents en llat\xc3\xad vulgar i representen el 70%  de les paraules existents en castell\xc3\xa0. Quan les paraules s\'han incorporar directament del llat\xc3\xad sense patir el canvi fon\xc3\xa8tic propi dels segles, es parla de cultismes, la majoria introdu\xc3\xafts a partir del renaixement. Si d\'un mateix mot llat\xc3\xad provenen dos paraules diferents castellanes, una que \xc3\xa9s un cultisme i l\'altra no, es tracta d\'un cas de cognat. No totes les veus patrimonials conserven el mateix significat que l\'origen etimol\xc3\xb2gic llat\xc3\xad, per la modificaci\xc3\xb3 del context hist\xc3\xb2ric i per mecanismes d\'analogia o interpretaci\xc3\xb3 dels parlants.\n_START_SECTION_\nPr\xc3\xa9stecs ling\xc3\xbc\xc3\xadstics\n_START_PARAGRAPH_\nPer necessitats expressives, s\'han anat incorporant paraules d\'altres lleng\xc3\xbces amb qu\xc3\xa8 el castell\xc3\xa0 ha estat en contacte al llarg dels segles. En cada moment o camp sem\xc3\xa0ntic predominen els manlleus o pr\xc3\xa9stecs d\'una determinada llengua._NEWLINE_Per cronologia els primers pr\xc3\xa9stecs provenen de l\'anomenat substrat ling\xc3\xbc\xc3\xadstic, aquelles lleng\xc3\xbces que estaven a la regi\xc3\xb3 abans de l\'arribada del llat\xc3\xad i que hi van influir, com "barro". Quan la llengua estava en formaci\xc3\xb3, va rebre una forta influ\xc3\xa8ncia de les lleng\xc3\xbces germ\xc3\xa0niques, per la invasi\xc3\xb3 dels visigots de la pen\xc3\xadnsula, per\xc3\xb2 l\'adopci\xc3\xb3 per part d\'aquests de la cultura llatina i el cristianisme va fer que molts germanismes desapareguessin. Romanen paraules com "guerra". A l\'edat mitjana els \xc3\xa0rabs van conquerir la major part del territori espanyol i van incorporar nombrosos mots a la llengua, com "almohada", que s\xc3\xad van perdurar en el temps. Posteriorment els pr\xc3\xa9stecs ja no van procedir de conquestes b\xc3\xa8l\xc2\xb7liques sin\xc3\xb3 del prestigi de la llengua d\'origen o la seva influ\xc3\xa8ncia internacional. Per aix\xc3\xb2 durant el renaixement van apar\xc3\xa8ixer la major part dels italianismes presents, despr\xc3\xa9s van proliferar els gal\xc2\xb7licismes i en \xc3\xa8poca contempor\xc3\xa0nia \xc3\xa9s l\'angl\xc3\xa8s la font de les principals paraules adoptades per l\'espanyol, com el "futbol".'